da da da de de da en da da da da ca en es en es tr ne en en en en da en en da en en en da en en en da en en en en en en en en en en en en en en fr en uk da da en en et en en en en en en en en en en en en en en en en en en en da da en da da da da da de da da da nl en da ceb en da en en da pt en eo en fi en sv de en en en en en da en en da pt en en en en en en en en en
Dette er virkelig ikke livsnødvendig information for nogle, men hvis du keder dig ligeså meget som mig, så wha skidt da. | Stilhed før Storm
Beklager på det groveste, at det har været så sløjt med blogningen på det sidste. Er gået ind i den termina(na)le fase hvad angår opgaveskrivningen, og når man så i mellemtiden flytter ind på sit arbejde fordi nogen (hvem mig?) på et tidspunkt tænkte at det ikke var noget problem at hive to dage ud af kalenderen for at holde ansættelsessamtaler midt i det hele, ja så suser livet så hurtigt forbi, at man ikke engang når at at skrive på bloggen. Eller sætte punktum i alt for lange sætninger. Man når heller ikke at snakke med sin kæreste. Man når heller ikke at ringe til sin bedste veninde, før hun rejser om på den anden side af jorden i en måned – i BFF-tid er det jo nærmest et år! Man når heller ikke at tage til yoga. Til gengæld når man heller ikke at spise, så det går vel lige op. Man når ikke at snakke med sin familie, selvom man egentlig virkelig savner dem. Man når heller ikke at nyde julen, inkl. mit kodyl flotte juletræ, før den er forbi. Man når heller ikke at komme i drømmegruppe, selvom man virkelig godt gad! Man når måske heller ikke at regne ud, hvad januars potentiale er, før man står i gråt slud til knæene….
Man når til gengæld at have masser af dårlig samvittighed. Det ved vi jo allesammen er super konstruktivt og kun bidrager til en endnu større knude i maven. Prøver at jage den på porten og i stedet bede folk om at bære over med mig. Det er “folk” heldigvis rigtig gode til. Tak for det.
Nu sidder jeg på læsesalen, med alle de andre de andre psykologistuderende. Håber at få indpisket lidt disciplin af at indånde den samme luft som de perfektionistiske 1-års studerende, der stadig tror man skal læse hele pensum for at bestå. Indtil videre har jeg nået at skifte plads tre gange, pakke alt mit crap ud på bordet i den lille cubicle, hilst på en jeg vidst nok ved hvem er, givet en jeg helt sikker ved hvem er et knus, skrevet et fesent blogindlæg, spist en gajol, tjekket mail, sendt en sms, fyldt en kurv med ting på H&Ms hjemmeside for så at lukke browseren i sidste øjeblik før jeg købte, spist resten af gajolerne og stirret tomt ud i luften. Det er ret begrænset hvad man kan give sig til på læsesalen, når man pt er lidt for fucked up i skalle til at producere en opgave på universitetsniveau.
Nå ja, wha skidt. Jeg kan jo altid lige tjekke mail igen. Og så tror jeg heller ikke jeg lige fik nedstirret den der kubikmeter luft foran mig helt færdig. Busy busy bee. Jeg må videre. Adios og god weekend.
3 Comments to “Dette er virkelig ikke livsnødvendig information for nogle, men hvis du keder dig ligeså meget som mig, så wha skidt da.”
December 16, 2011 at 12:30
Jeg vidste jeg skulle være taget på læsesalen i dag, så kunne vi have gloet ud i luften sammen, eller drukket kaffe, eller snakket om de der ansættelsessamtaler eller det kommende speciale, eller grint af noget sjovt, vi havde læst på en blog, eller hørt hvad vi havde nået at købe af julegaver, eller spurgt til dem vi kender, der er gravide eller har små nye børn, eller diskuteret Anna Friis bog, som jeg så fint fik nys om fra dig eller noget helt andet – det ville nemlig formentlig have været lige så produktivt som min dag herhjemme…
December 16, 2011 at 14:22
Aiii Lotte, det ville jeg have elsket!! Måske næste uge? Har klart brug for noget mere 1-års stud. før jeg bliver afrettet og disciplineret igen…..her fire timer siden jeg skrev indlægget har jeg ikke skrevet et ord på opgaven. Ja, har faktisk ikke engang åbnet dokumentet. Har til gengæld skrevet adskillige mails til nye og gamle frivillige, spist frokost, snakket, rydtet op i min indbakke, læst kærlighedsdrama på marens blog, puttet lidt i en ny kurv i en ny browser på H&Ms hjemmeside, fundet nogle gajoler der lå løst nederst i min taske og sidder og overvejer at spise dem, har stirret en hel del mere ud i luften og undersøgt hvad det helt præcis vil sige, at have for lav blodprocent…..
December 16, 2011 at 14:34
Gerne i næste uge, meget gerne – jeg havde en idé om at være færdig med seminaropgaven inden jul… men der mangler 8 sider og en pokkers masse selvdisciplin før det sker!
Leave a Reply Cancel reply
Enter your comment here...
Fill in your details below or click an icon to log in:
Email (required) (Address never made public)
You are commenting using your WordPress.com account. ( Log Out /  Change )
You are commenting using your Twitter account. ( Log Out /  Change )
You are commenting using your Facebook account. ( Log Out /  Change )
Notify me of new comments via email.
Notify me of new posts via email.
Alder AtTrives Babywish Bonderøven books Bryllup Bundgrænsen! Børn Børnehjem Derburdeværeenlov Drømme Etikette Familie Ferie Fest Filosofi i lommehøjde Fobi ForceMajeur får Glamour Havregrød Helbred Hindø Hverdagsliv Hår Jul Karma Kontaktannoncer Kopiluft Krumme Kvindekamp Kvinder kærlighed Læring mandag Mmmmm Mode motion Musik News Nostalgi Ommer parforhold procrastination Præstation Psykologi rynker Sager&Ting Samlersind Samvittighed Sandheden Scary Shit selvstrafferi Sjov Sjovt Ski Skrukhed Smukt Sommer Spice Girls Spiritualitet Surt opstød SvingeDingle Terapi Travlt Tro Uddannelse Valg2011 Vaner Vejr Vesterhavet Vestjylland vintage Weltschmertz ZzzZzzzZ
Hvis du vil vide hvad der sker på bloggen
Enter your email address to subscribe to this blog and receive notifications of new posts by email.
Join 12 other followers
Hvad jeg tror, jeg ved om kærlighed # 1: Om afhængighed
Kærlighed til en klassiker
August….èn, to tre, psykolog…
Fare for at blive talt på – hence te silence.
“Normal og sund arkitekttype med ipad, reklamebrille og totalt utroværdigt job – find mig på dating.dk!”
Vigtig viden – ligegyldig info?
Status fra specialepladsen #1
Straffen for at ignorere sin vasketøjskurv i tre uger….
Her læser jeg med:
Det knapt så unikke snefnug
STOF – tidsskrift for stofmisbrugsområdet
Create a free website or blog at WordPress.com.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Already have a WordPress.com account? Log in now.